Document ID: 31985D0616

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1985 σχετικά με διαδικασία εφαρμογής του άρθρου 85 της συνθήκης ΕΟΚ (IV/30.665 - Villeroy & Boch) - (Τα κείμενα στη γαλλική και τη γερμανική γλώσσα είναι τα μόνα αυθεντικά) - (85/616/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 85,
τον κανονισμό αριθ. 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 2,
(1) ΕΕ αριθ. 13 της 12.2.1962, σ. 204/62.
την αίτηση αρνητικής πιστοποίησης, που υποβλήθηκε στις 25 Μαΐου 1982, από τις επιχειρήσεις Villeroy & Boch KG με έδρα το Mettlach (Γερμανία) και Villeroy & Boch Sarl, Λουξεμβούργο, για ένα δίκτυο συμβάσεων-τύπων διανομής επιτραπέζιων και διακοσμητικών ειδών κεραμευτικής,
το ουσιώδες περιεχόμενο της αίτησης αυτής που δημοσιεύτηκε (2) κατ’εφαρμογή του άρθρου 19 παράγραφος 3 του κανονισμού αριθ. 17,
(2) ΕΕ αριθ. C 206 της 16.8.1985, σ. 6.
αφού ζητήθηκε η γνώμη της Συμβουλευτικής Επιτροπής Συμπράξεων και Δεσποζουσών Θέσεων,
Εκτιμώντας ότι:
Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ
Α. Οι επιχειρήσεις
(1) Η εταιρεία Villeroy & Boch KG, με έδρα το Mettlach (Γερμανία) και η Villeroy & Boch Sarl, με έδρα το Λουξεμβούργο ανήκουν στον όμιλο με την ίδια επωνυμία, που είναι μεγάλος παραγωγός κεραμευτικών ειδών (είδη υγιεινής και πορσελάνες). Ο όμιλος Villeroy & Boch πραγματοποιεί ενοποιημένο ετήσιο κύκλο εργασιών ύψους...(3), σε όλους τους τομείς δραστηριότητας, εκ των οποίων... στον τομέα των κεραμευτικών ειδών από πορσελάνη (επιτραπέζια σκεύη και διακοσμητικά είδη πορσελάνης), τα οποία η Villeroy & Boch διαθέτει στο εμπόριο στα κράτη μέλη της ΕΟΚ και της ΕΖΕΣ βάσει ενός δικτύου διανομής.
(3) Δυνάμει του άρθρου 21 παράγραφος 2 του κανονισμού αριθ. 17, τα επαγγελματικά απόρρητα στοιχεία δεν δημοσιεύονται στην Επίσημη Εφημερίδα των Ευρωπαϊκών Κοινοτήτων.
Β. Το σχετικό προϊόν και η αγορά
(2) Η Villeroy & Boch τοποθετείται μεταξύ των μεγάλων ευρωπαίων παραγωγών επιτραπέζιων και διακοσμητικών κεραμευτικών ειδών. Διαθέτει, κατά κύριο λόγο, την παραγωγή της στη Γερμανία, στην Μπενελούξ και στη Γαλλία. Το δίκτυο Villeroy & Boch διανέμει 61 επιτραπέζια σερβίτσια, από τα οποία τα πιο φημισμένα είναι 21, και γι’αυτά υπάρχει 15ετής εγγύηση ότι θα είναι διαθέσιμα.
Το μερίδιο αγοράς της Villeroy & Boch δεν υπερβαίνει το 10% σε όλα τα κράτη μέλη της Κοινότητας και τοποθετείται σε επίπεδο κάτω του 5% σε αρκετά από τα κράτη μέλη.
(3) Η αγορά επιτραπέζιων και διακοσμητικών κεραμευτικών ειδών είναι μια διασκορπισμένη αγορά, στην οποία υφίσταται ιδιαίτερα ζωηρός ανταγωνισμός. Στη γερμανική αγορά, και μόνο, υπάρχουν πολυάριθμοι παραγωγοί, εκ των οποίων οι τρεις κυριότεροι εξασφαλίζουν μαζί το 1/3 των πωλήσεων, και οι υπόλοιποι κατανέμουν μεταξύ τους όλη την υπόλοιπη αγορά σε μερίδια που είναι ίσα ή κατώτερα με το 5%.
(4) Δεδομένου ότι πρόκειται για είδη ποιότητας και όχι μεγάλου βάρους, οι εισαγωγές διαδραματίζουν σημαντικό ρόλο και μπορούν να αντιπροσωπεύουν μέχρι το 1/3 των ετήσιων πωλήσεων σε ορισμένες εθνικές αγορές. Κάθε παραγωγός ευρίσκεται έτσι εκτεθειμένος στον ανταγωνισμό των κατασκευαστών που είναι εγκατεστημένοι τόσο στα άλλα κράτη μέλη όσο και στις τρίτες χώρες, καθώς ορισμένοι παραγωγοί εξάγουν μέχρι και το 1/3 της παραγωγής τους.
Γ. Το δίκτυο των κοινοποιηθεισών συμφωνιών
(5) Η Villeroy & Boch εμπορεύεται τα επιτραπέζια και διακοσμητικά κεραμευτικά είδη της στην κοινή αγορά μέσω ενός δικτύου 3 500 περίπου εξειδικευμένων λιανοπωλητών, οι οποίοι, ανάλογα με τις χώρες, εφοδιάζονται τα προϊόντα κατευθείαν από την Villeroy & Boch ή/και μέσω εισαγωγέων ή χονδρεμπόρων. Το δίκτυο αυτό συμπληρώνεται με δύο ιδιαίτερα κανάλια διανομής: τον εφοδιασμό των ξενοδοχείων - εστιατορίων και τη διανομή διαφημιστικών ειδών.
(6) Το δίκτυο διανομής, που κοινοποίησε η Villeroy & Boch με σκοπό να τύχει αρνητικής πιστοποιήσεως,ή επικουρικά, απαλλαγής, περιλαμβάνει έτσι αρκετές συμβάσεις-τύπους με διάφορο περιεχόμενο, που συνάπτονται για αόριστη χρονική διάρκεια με δικαίωμα για κάθε συμβαλλόμενο μέρος να τις καταγγείλει με προειδοποίησι έξι μηνών. Αυτές οι συμβάσεις- τύποι συνδέουν την Villeroy & Boch αντίστοιχα:
- με τους εξειδικευμένους λιονοπωλητές (Facheinzelhδndler,) τους χονδρεμπόρους και τους προμηθευτικούς συνεταιρισμούς,
- με τους προμηθευτές που ειδικεύονται στον εφοδιασμό ξενοδοχείων και εστιατορίων,
- με τους διανομείς διαφημιστικών ειδών (Werbemittelunternehmen) που είναι εξουσιοδοτημένοι να προμηθεύουν αποκλειστικά ορισμένους επαγγελματίες τελικούς καταναλωτές με σκοπό την περαιτέρω διάθεση των ειδών αυτών σε τρίτους για διαφημιστικούς σκοπούς.
1. Κοινά χαρακτηριστικά των κοινοποιηθεισών συμβάσεων
α) Απουσία επιβεβλημένων τιμών
(7) Οι κοινοποιηθείσες συμβάσεις-τύποι δεν περιλαμβάνουν καμία διάταξη αναφορικά με τον καθορισμό των τιμών μεταπώλησης: όλοι οι μεταπωλητές ειδών Villeroy & Boch είναι ελεύθεροι να καθορίζουν τις τιμές τους. Η Villeroy & Boch εφαρμόζει ένα σύστημα συνιστώμενων τιμών σε ορισμένα κράτη μέλη της Κοινότητας.
β) Οι μεταπωλητές της Villeroy & Boch είναι ελεύθεροι να διενεργούν αμοιβαίες παραδόσεις
(8) Όλοι οι μεταπωλητές της Villeroy & Boch μπορούν να πωλούν τα είδη των συμβάσεων στους άλλους πωλητές Villeroy & Boch που ανήκουν στο ίδιο κανάλι διανομής. Οι εξουσιοδοτημένοι εξειδικευμένοι λιανοπωλητές μπορούν π.χ. να διενεργούν παραδόσεις προϊόντων που προβλέπονται από τη σύμβαση τους σε οποιδήποτε άλλο εξουσιοδοτημένο εξειδικευμένο λιανοπωλητή.
γ) Ελευθερία εξαγωγών
(9) Όλοι οι μεταπωλητές Villeroy & Boch μπορούν επίσης να πραγματοποιούν τις συναλλαγές, που προβλέπονται ανωτέρω στο στοιχείο β), από ένα κράτος μέλος της Κοινότητας ή της ΕΖΕΣ προς άλλο κράτος μέλος.
δ) Απουσία περιορισμών του ανταγωνισμού
(10) Οι μεταπωλητές Villeroy & Boch μπορούν να προμηθεύονται παρόμοια είδη με αυτά της συμβάσεως και από ανταγωνιστές παραγωγούς.
2. Ειδικές ρήτρες των συμβάσεων που συνδέουν την Villeroy & Boch με τους ειδικευμένους λιονοπωλητές (EG - Vertriebsbindung)
(11) Η Villeroy & Boch συνήψε συμβάσεις επιλεκτικής διανομής με περίπου 3 500 εξειδικευμένους λιανοπωλητές εγκατεστημένους στα διάφορα κράτη μέλη και εφοδιαζόμενους, ανάλογα με τις χώρες, με άμεσες παραδόσεις της Villeroy & Boch ή/και μέσω εισαγωγέων ή χονδρεμπόρων. Οι κυριώτερες διατάξεις των σχετικών συμβάσεων είναι οι ακόλουθες:
α) Προϊόντα εξαιρούμενα από το σύστημα διανομής
(12) Από τις παραδόσεις της Villeroy & Boch εξαιρούνται διαφημιστικά είδη και τα είδη που προορίζονται για τα ξενοδοχεία και τα εστιατόρια, τα οποία ανήκουν αντίστοιχα σε δύο ιδιαίτερα κανάλια διανομής των ειδών Villeroy & Boch, εφόσον βεβαίως αυτά τα προϊόντα διαφοροποιούνται σαφώς από τα λοιπά επιτραπέζια είδη που απευθύνονται στους ιδιώτες τελικούς καταναλωτές.
β) Κλειστό σύστημα διανομής (Vertriebsbindung)
(13) Οι εξειδικευμένοι λιανοπωλητές υποχρεούνται να διενεργούν παραδόσεις μόνο στους τελικούς καταναλωτές ή άλλους εξειδικευμένους λιανοπωλητές εγκεκριμένους από την Villeroy & Boch, οποιοδήποτε και αν είναι το κράτος μέλος εγκατάστασής τους.
γ) Κριτήρια επιλογής
(14) Γίνονται δεκτοί στο δίκτυο διανομής μόνον οι εγκεκριμένοι από την Villeroy & Boch λιονοπωλητές, και τούτο σε συνάρτηση με τα πιο κάτω παρατιθέμενα κριτήρια επιλογής. Μετά από ορισμένες παρατηρήσεις που διατύπωσε η Επιτροπή, η Villeroy & Boch έκανε περισσότερο εύκαμπτα τα κριτήρια αυτά τα οποία μπορούν να περιγράφουν πλέον περιληπτικά ως εξής:
- Λιανική πώληση επιτραπεζίων ειδών που κυρίως συνίστανται από προϊόντα ποιότητας πωλούμενα σε κατάστημα λιανικής πωλήσεως με εύκολη πρόσβαση για το ευρύ κοινό, και εξειδικευμένο στον κλάδο αυτό ή με πρόβλεψη ειδικού τμήματος. Όταν ένας εξειδικευμένος λιανοπωλητής εμπορεύεται κατά το πλείστον το σύνολο ενός μεγάλου παραγωγού επιτραπέζιων ειδών, θεωρείται τηρεί τους όρους που αφορούν το σχετικό τύπο εμπορίου. Η σύμβαση - τύπος πρόβλεπε αρχικά ότι το κατάστημα πωλήσεως δεν θα έπρεπε να είναι χωριστά απο τα άλλα καταστήματα λιανικής πωλήσεως και θα έπρεπε να είναι εγκατεστημένο σε μία όσο το δυνατόν κεντρικότερη περιφέρεια. Η Villeroy & Boch έκανε λιγότερο αυστηρή αυτή τη ρήτρα, κατά την προαναφερόμενη έννοια, μετά από παρατηρήσεις που διατύπωσαν οι υπηρεσίες της Επιτροπής.
- Ο λιανοπωλητής οφείλει να προσφέρει ένα αρκετά ευρύ και ποικίλο αντιπροσωπευτικό σύνολο των ειδών Villeroy & Boch και άλλα είδη παρεμφερούς ποιότητας, τα οποία να μπορούν να ικανοποιήσουν τις επιθυμίες απαιτητικών καταναλωτών. Το μέγεθος και η ποικιλία του συνόλου εξαρτώνται από τη σημασία και τον τόπο εγκατάστασης του καταστήματος πωλήσεως.
- Παρουσίαση των εμπορευμάτων κατά τρόπο που να επιτρέπει την αξιοποίηση της παραγωγής Villeroy & Boch, ιδίως με την οπτική διάκρισή της από τα είδη άλλων κατασκευαστών.
Τα είδη Villeroy & Boch δεν θα πρέπει να περιβάλλονται από προϊόντα που μπορούν να μειώσουν την αξία της παρουσίασής τους.
- Υποχρέωση αποθήκευσης σειρών ειδών Villeroy & Boch με τρόπο που να μπορούν να ανταποκρίνονται στην κανονική ζήτηση των πελατών.
- Τεχνικά και επαγγελματικά προσόντα του προσωπικού.
- Έλεγχος των εμπορευμάτων πριν από την παράδοσή τους στον τελικό καταναλωτή.
- Συνήθης εξυπηρέτηση μετά την πώληση (αντικατάσταση των διαφόρων ειδών και παροχή συμβουλών στον πελάτη που επιθυμεί να συμπληρώσει ένα σερβίτσιο).
- Υποχρέωση για προώθηση των πωλήσεων των ειδών Villeroy & Boch με διαφήμιση, ανακοινώσεις και άλλους συνήθεις τρόπους.
3. Συμβάσεις που συνδέουν την Villeroy & Boch με το χονδρεμπόριο
(13) Η Villeroy & Boch συνήψε δύο τύπους συμβάσεων διανομής με το χονδρεμπόριο (χονδρέμποροι και προμηθευτικοί συνεταιρισμοί). Το κοινό τους χαρακτηριστικό είναι ότι περιορίζονται οι μεταπωλήσεις του χονδρεμπορίου αποκλειστικά στους εγκεκριμένους μεταπωλητές της Villeroy & Boch. Έτσι, εξαιρούνται από τις μεταπωλήσεις του χονδρεμπορίου οι μη εγκεκριμένοι μεταπωλητές και οι τελικοί καταναλωτές.
4. Συμβάσεις που συνδέουν τη Villeroy & Boch με τους προμηθευτές ξενοδοχείων και εστιατορίων
(16) Η Villeroy & Boch προμηθεύει αυτούς τους εξειδικευμένους προμηθευτές, στο πλαίσιο αυτού του ειδικού καναλιού εμπορίας επιτραπέζιων ειδών, αποκλειστικά με σκοπό την μεταπώλησή τους σε ξενοδοχεία και εστιατόρια. Η Villeroy & Boch επιφυλάσσει για τον εαυτό της τη δυνατότητα να προμηθεύει κατευθείαν από αυτούς τους επαγγελματίες τελικούς καταναλωτές.
5. Συμβάσεις μεταξύ της Villeroy & Boch και των επιχειρήσεων διανομής διαφημιστικών ειδών
(17) Η Villeroy & Boch προμηθεύει ορισμένες επιχειρήσεις εξειδικευμένες στη διανομή διαφημιστικών ειδών, με αποκλειστικό σκοπό την μεταπώλησή τους στους επαγγελματίες τελικούς καταναλωτές, οι οποίοι αργότερα μεταβιβάζουν τα είδη αυτά σε τρίτους είτε ως διαφημιστικά δώρα είτε για την προώθηση των πωλήσεων.
(18) Μετά την δημοσίευση που πραγματοποιήθηκε σύμφωνα με το άρθρο 19 παράγραφος 3 του κανονισμού αριθ. 17, δεν υποβλήθηκε καμία παρατήρηση από τρίτους προς την Επιτροπή.
ΙΙ. ΝΟΜΙΚΗ ΕΚΤΙΜΗΣΗ
(19) Δυνάμει του άρθρου 85 παράγραφος 1 της συνθήκης ΕΟΚ, είναι ασυμβίβαστες με την κοινή αγορά, και απαγορεύονται όλες οι συμφωνίες μεταξύ επιχειρήσεων, που δύνανται να επηρεάσουν το εμπόριο μεταξύ κρατών μελών και του έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού εντός της κοινής αγοράς.
(20) Οι κοινοποιθείσες συμβάσεις - τύποι που διέπουν τις σχέσεις μεταξύ Villeroy & Boch και των μεταπωλητών της διατυπώνουν τους όρους συνεργασίας μεταξύ νομικά ανεξάρτητων επιχειρήσεων, και συνιστούν συμφωνίες μεταξύ επιχειρήσεων κατά την έννοια της προαναφερομένης διατάξεως.
(21) Ο τομέας της αγοράς, όπου το κοινοποιηθέν δίκτυο διανομής παράγει τα αποτελέσματα του, οριοθετείται στο επίπεδο των επιτραπέζιων και διακοσμητικών κεραμευτικών ειδών (λεπτά κεραμικά). Αφενός τα επιτραπέζια κεραμευτικά (επιτραπέζια σερβίτσια από πορσελάνες) θεωρούνται παρόμοια,βάσει των χαρακτητιστικών τους, της χρήσης τους και της τιμής τους η οποία δεν παρουσιάζει σημαντικές διαφορές όσον αφορά τα υλικά του πωλούμενου προϊόντος - πορσελάνη ή φαγιάνς. Αφετέρου τα διακοσμητικά κεραμευτικά μπορούν να περιληφθούν στην ίδια αγορά, βάσει του γεγονότος ότι μπορούν να χαρακτηρισθούν σαν συμπληρωματικά των επιτραπέζιων σερβίτσιων και της ταυτότητας της πρώτης ύλης κατά την κατασκευή τους.
(22) Αν οι συμφωνίες επιλεκτικής διανομής επηρεάζουν κατ’ανάγκη τη διαξαγωγή του ανταγωνισμού στην κοινή αγορά (ΔΕΚ, υπόθεση 107/82, AEG-Telefunken της 25.10.1983, Συλλογή 1983, σ.3151, σημείο 33 του σκεπτικού), ορισμένα προϊόντα ή υπηρεσίες τα οποία δεν είναι απλά προϊόντα και υπηρεσίες έχουν τέτοιες ιδιότητες που να μην μπορούν να διατίθενται σωστά στο κοινό χωρίς την παρέμβαση εξειδικευμένων διανομέων. Στο μέτρο αυτό, τα συστήματα επιλεκτικής διανομής συνιστούν ένα στοιχείο ανταγωνισμού συμβιβάσιμο με το άρθρο 85 παράγραφος, υπό τον όρο ότι η επιλογή των μεταπωλητών πραγματοποιείται σε συνάρτηση με αντικειμενικά κριτήρια ποιοτικής υφής έχουν σχέση με τις απαιτήσεις της διανομής των σχετικών προϊόντων, και ότι τα κριτήρια αυτά καθορίζονται κατά τρόπο ενιαίο έναντι όλων των δυνητικών μεταπωλητών και εφαρμόζονται χωρίς διακρίσεις (ΔΕΚ, υπόθεση 31/80, L'Orιal της 11.12.1980, Συλλογή 1980, σ. 3775, σημεία 15 και 16 του σκεπτικού).
(23) Πάντως, οι κοινοποιηθείσες συμβάσεις διανομής δεν θα μπορούν να θεωρηθούν ως περιοριστικές του ανταγωνισμού, αν αποδειχθεί ότι η επιλογή των μεταπωλητών βασίζεται στα κριτήρια που επιβάλλονται κατ’ανάγκη από την ειδική φύση των προιόντων της συμβάσεως.
(24) Από τη στιγμή που η Villeroy & Boch τροποποίησε ορισμένες ρήτρες των συμφωνιών επιλεκτικής διανομής των ειδικευμένων μεταπωλητών, καθιστώντας τες πλέον εύκαμπτες, και μάλιστα καταργώντας, κατόπιν αιτήματος της Επιτροπής, τη ρήτρα αναφορικά με την κεντρική τοποθεσία των καταστημάτων λιανικής πωλήσεως, βάσει της οποίας θα μπορούσαν να αποκλεισθούν από τα δίκτυα Villeroy & Boch ορισμένοι διανομείς που θα μπορούσαν ενδεχομένως να ικανοποιούν τις ποιοτικές απαιτήσεις του παραγωγού, χωρίς όμως να είναι εγκατεστημένοι στο κέντρο των καταναλωτικών ζωνών, δεν εξαρτάται πλέον η εισδοχή στο δίκτυο των εξειδικευμένων λιανοπωλητών της Villeroy & Boch παρά μόνον από τεχνικούς και επαγγελματικούς γενικούς όρους της τοποθεσίας πωλήσεως που είναι αντικειμενικά λογικοί και αρμόζουν για την εγγύηση καλών συνθηκών πωλήσεως των προϊόντων της.
(25) Πράγματι, κάτω από καλές συνθήκες πώλησης (ΔΕΚ, υπόθεση 26/76, Metro, Συλλογή 1977, σ. 1875 σημείο 37 του σκεπτικού) επιτραπέζιων ειδών ποιότητας, απαιτεί κατ’αρχάς ότι αυτά θα παρουσιάζονται και θα πωλούνται σε καταστήματα του κλάδου ή που έχουν ειδικό τμήμα εξοπλισμένο για την πώληση αυτών των προϊόντων και τα οποία διαθέτουν προσωπικό με τεχνική κατάρτιση. Εφόσον το σύστημα επιλεκτικής διανομής της Villeroy & Boch είναι εξίσου προσιτό στα καταστήματα που διαθέτουν ειδικό τμήμα δεν είναι από την φύση του ικανό να αποκλείσει ορισμένους σύγχρονους τύπους διανομής.
(26) Τα υπό κρίση προϊόντα είναι διαρκή καταναλωτικά αγαθά, σύνθετης μορφής επειδή κάθε επιτραπέζιο σερβίτσιο αποτελείται από μία μεγάλη ποικιλία διαφόρων κομματιών. Έτσι η αγορά τους δεν τελειώνει μία μόνο πράξη αλλά αντίθετα μπορεί να ανανεωθεί λόγω αναγκαστικών αντικαταστάσεων για κομμάτια σπασμένα ή για τη απόκτηση άλλων συμπληρωμάτων. Συνεπώς, η μακροζωία τους δικαιολογεί το έννομο συμφέρον του παραγωγού να εμπιστευθεί την πώλησή τους μόνο σε μεταπωλητές που είναι πρόθυμοι να εγγυηθούν υπηρεσίες, μετά την πώληση, κατάλληλες, που να επιτρέπουν να εξασφαλίζεται μια συνέχεια στην προμήθεια του πελάτη.
(27) Η παρουσίαση των ειδών Villeroy & Boch με τρόπο που να «αξιοποιούνται» και ο χωρισμός τους τόσο από τα είδη των άλλων εργαστασίων όσο και από άλλους τύπους προϊόντων, που θα μπορούν να μειώσουν το κύρος του σήματος Villeroy & Boch, έχει ως αποκλειστικό αντικείμενο τη βελτίωση της παρουσίασης και την επισήμανση των ειδών Villeroy & Boch , καθώς και την αποφυγή κάθε σύγχυσης με παρόμοια είδη άλλων εργοστασίων και οποιαδήποτε εξομοίωσή τους με προϊόντα κατώτερης ποιότητας που μπορούν να καταστήσουν κοινότυπη μια σειρά ειδών, στην οποία, αντίθετα, η Villeroy & Boch προτίθεται να προσδώσει ορισμένο κύρος. Η εν λόγω υποχρέωση δεν εμπορίζει, κατά κανένα τρόπο, τους εξειδικευμένους λιανοπωλητές της Villeroy & Boch να πωλούν τα ανταγωνιστικά προϊόντα.
(28) Ο έλεγχος από τον παραγωγό των ικανοτήτων του ειδικευμένου μεταπωλητή, τον οποίο θα δεχθεί στο σύστημα διανομής του, είναι αναγκαίος για τη συνάφεια και τη συνέχεια του συστήματος επιλεκτικής διανομής. Σαν επακόλουθο της βασικής υποχρέωσης εξειδικεύσεως που φέρει ο ειδικευμένος μεταπωλητής, και της οποίας εξειδικεύσεως ο έλεγχος εξασφαλίζει την εφαρμογή, η αρχή του ελέγχου από τον ίδιο τον παραγωγό για την αποδοχή των ειδικευμένων μεταπωλητών στο δίκτυο της διανομής δεν υπερβαίνει το μέτρο το αναγκαίο για την εξασφάλιση διατηρήσεως αυτού του δικτύου.
(29) Όσον αφορά, ειδικότερα, την υποχρέωση παρουσίασης, για την πώληση ενός συνόλου αρκετά ευρέος και ποικίλου, των ειδών της Villeroy & Boch και τη σχετική υποχρέωση διατηρήσεως ικανοποιητικού αποθέματος, αυτές δεν συνιστούν αισθητούς περιορισμούς του ανταγωνισμού, κατά την έννοια του άρθρου 85 παράγραφος 1. Αυτό δε, επειδή η πολύ ανταγωνιστική δομή της προσφοράς στη σχετική αγορά, η απουσία στόχων πωλήσεως που θα μπορούσε να επιβάλει η Villeroy & Boch στους ειδικευμένους της μεταπωλητές και η μη απαγόρευση ανταγωνισμού, που όχι μόνο είναι σύμφυτη με το σύστημα αλλά αποτελεί ευχή του ίδιου του παραγωγού, εξασφαλίζει στου ειδικευμένους μεταπωλητές ανεξαρτησία πολιτικής πωλήσεων και στους ανταγωνιστές παραγωγούς πρόσβαση χωρίς εμπόδια προς τους ίδιους τους διανομείς:
- κανένας από τους πολυάριθμους παραγωγούς που υπάρχουν στην αγορά δεν κατέχει μέρος αυτής μικρότερο του 15% σε κανένα κράτος μέλος, και κανένας, ως εκ τούτου, δεν μπορεί να κρατά τους διανομείς σε κατάσταση εξάρτησης. Έχοντας τμήμα της αγοράς χαμηλότερο από 10% σε κάθε κράτος μέλος, η Villeroy & Boch δεν ευρίσκεται σε θέση ισχύος ούτε απέναντι των ανταγωνιστών της, λόγω κυρίως του μικρού τμήματος αγοράς που κατέχει στην Κοινότητα, ούτε απέναντι των μεταπωλητών της, ώστε να μπορέσει να περιορίσει με τις πιο πάνω αναφερόμενες ρήτρες την ελευθερία τους να προσανατολίσουν το εμπόριό τους προς τις μάρκες που θα αποφέρουν το μεγαλύτερο κέρδος. Επιπλέον, παρόμοια συστήματα διανομής δεν είναι πολύ διαδεδομένα, έτσι ώστε η διανομή επιτραπεζίων κεραμικών δεν κινδυνεύει να παγιοποιηθεί σε πλαίσια αυστηρών δομών διανομής όπου κάθε παραγωγός θα προσπαθούσε να περιορίσει για δικό του όφελος τις δραστηριότητες των διανομέων του,
- το σύστημα επιλεκτικής διανομής της Villeroy & Boch όχι μόνο δεν έχει στοιχεία αποκλειστικότητας παρουσιάσεως προϊόντων αλλά αντίθετα βασίζεται σε μια συμπαρουσίαση των προϊόντων Villeroy & Boch με άλλες γνωστές ανταγωνιστικές μάρκες με τις οποίες η Villeroy & Boch θέλει να συγκρίνεται το κύρος της δικιάς της μάρκας. Το σύστημα που κοινοποιήθηκε στην Επιτροπή δεν τείνει καθόλου προς την αποκλειστικότητα με αποτέλεσμα οποιοσδήποτε ειδικευμένος μεταπωλητής που εμπορεύεται σε μεγάλες ποσότητες το σύνολο προϊόντων οποιουδήποτε άλλου μεγάλου παραγωγού θα θεωρείται ότι πληροί την προϋπόθεση τη σχετική με την εξειδίκευση του τόπου πωλήσεως,
- τίποτε, επομένως, δεν εμποδίζει τους ειδικευμένους μεταπωλητές της Villeroy & Boch να διαθέτουν προς πώληση και άλλα ανταγωνιστικά προϊόντα εφόσον το κρίνουν συμφέρον. Αυτό το γεγονός ότι οι ειδικευμένοι μεταπωλητές της Villeroy & Boch δεν είναι υποχρεωμένοι να πραγματοποιήσουν ένα συγκεκριμένο τζίρο με τα προϊόντα αυτής της εταιρείας ούτε να παραγγείλουν σε καθορισμένα τακτά διαστήματα προκαθορισμένες ποσότητες.
(30) Υπό αυτές τις προϋποθέσεις, ακόμη και αν οι υποχρεώσεις προωθήσεως πωλήσεων των προϊόντων Villeroy & Boch δεν συμπίπτουν με τα ποιοτικά κριτήρια επιλογής που συμβιβάζονται με το άρθρο 85 παράγραφος 1, στη συγκεκριμένη περίπτωση, δεν μπορούν να θεωρηθούν σαν ουσιαστικός περιορισμός του ανταγωνισμού. Συμφωνηθείσες στα πλαίσια του προφανούς κοινού συμφέροντος των συμβαλλομένων, οι μη εξειδικευμένες υποχρεώσεις δεσμεύσεως (Einsatz) υπέρ της μάρκας Villeroy & Boch που γίνονται με την ανάρτηση πινακίδων, διανομή διαφημιστικών φυλλαδίων, δημοσιεύσεων αγγελιών, ενεργειών προωθήσεως και άλλων συνηθισμένων εμπορικών πρακτικών, δεν εμποδίζουν τους εξειδικευμένους μεταπωλητές της Villeroy & Boch να ωφεληθούν από τον ανταγωνισμό μεταξύ διαφόρων προϊόντων.
(31) Σε μια τόσο δισκορπισμένη αγορά, όσον αφορά τόσο την παραγωγή όσο και τη διανομή, αποκλείεται να μπορέσουν οι συμφωνίες, που συνήψε η Villeroy & Boch με τους ειδικευμένους λιανοπωλητές, να διευκολύνουν μέσω των ενδεχομένως κοινών δικτύων διανομής, μια σύμπραξη των παραγωγών, με σκοπό να αποκλειστούν από την αγορά οι ανταγωνιστές τους: ο αριθμός των παραγωγών είναι πολύ μεγάλος και ο κύκλος των διανομέων είναι ιδιαίτερα ανοικτός και αόριστος για να γίνει δυνατή μια τέτοια σύμπραξη.
(32) Αντίθετα, σε μια τέτοια αγορά με υψηλό βαθμό ανταγωνισμού, η από κοινού προσφορά εκ μέρους των ειδικευμένων λιανοπωλητών σερβίτσιων τραπεζιού παρόμοιας ποιότητας αλλά διαφορετικών εργοστασίων, δεν μπορεί παρά να ενισχύσει τον ανταγωνισμό που ασκείται ανάμεσα στις διάφορες εταιρίες. Με τη συγκεντρωμένη και φροντισμένη παρουσίαση ανταγωνιστικών προϊόντων, ο καταναλωτής είναι πράγματι σε θέση να καθορίσει την καλύτερη σχέση ποιότητας-τιμής και, εφόσον δεν υπάρχει υποχρέωση για την πραγματοποίηση ενός ελάχιστου κύκλου εργασιών για τα προϊόντα Villeroy & Boch , ο λιανοπωλητής μπορεί με πλήρη ελευθερία να συμβουλεύει τον πελάτη του.
Στην περίπτωση που ο πελάτης θεωρεί δευτερεύουσας σημασίας τις υπηρεσίες από τις οποίες περιβάλλεται η κυρίως πώληση, στα πλαίσια ενός συστήματος επιλεκτικής διανομής, θα μπορεί οπωσδήποτε να επιλέξει μεταξύ των προϊόντων ανταγωνιστών που δεν εφαρμόζουν το σύστημα επιλεκτικής διανομής και να ενισχύει έτσι την επιλογή εμπορικής πολιτικής που ασκεί ο παραγωγός.
(33) Η λειτουργία του δικτύου επιλεκτικής διανομής, ενισχύοντας παράλληλα τον ανταγωνισμό μεταξύ των διαφόρων εργοστασίων, δεν θα μπορούσε να οδηγήσει σε περιορισμό του ανταγωνισμού αυτού με σύμπραξη των διαφόρων ειδικευμένων λιανοπωλητών, οι οποίοι θα είχαν π.χ. ως στόχο να εμποδίσουν την Villeroy & Boch από του να προσδιορίζει την τήρηση των συνιστωμένων από την ίδια τιμών. Ένα τέτοιο ενδεχόμενο είναι δυνατό μόνον όταν υπάρχει σχετικά περιορισμένος αριθμός λιανοπωλητών. Τούτο όμως δεν συμβαίνει στην προκειμένη περίπτωση. Εξάλλου, η Villeroy & Boch δεν έχει παραχωρήσει γεωγραφική αποκλειστικότητα στους λιανοπωλητές της και δεν θα τις ήταν δυνατό να ανταπεξέλθει στις ενδεχόμενες συνεννοημένες πιέσεις των διανομέων της, προμηθεύοντας νέους εξουσιοδοτημένους λιανοπωλητές.
(34) Η επιλεκτικότητα του συστήματος διανομής στηρίζεται επίσης στην υποχρέωση που ανέλαβαν οι εξειδικευμένοι μεταπωλητές να πωλούν τα προϊόντα μόνο στους τελικούς καταναλωτές ή στους εξουσιοδοτημένους λιανοπωλητές. Δεδομένου ότι τόσο τα αντικείμενα και ποιοτικά κριτήρια όσο και οι υποχρεώσεις προωθήσεως πωλήσεων θεωρούνται συμβιβάσιμες με το άρθρο 85 παράγραφος 1, η πιο πάνω υποχρέωση μεταπωλήσεως κρίνεται ότι δεν περιορίζει αισθητά τον ανταγωνισμό στη συγκεκριμένη περίπτωση.
(35). Εφόσον δεχθούμε το θεμιτό της υποχρεώσεως, την οποία οφείλουν να αναλάβουν οι εγκεκριμένοι λιανοπωλητές, να μην πωλούν δηλαδή σε μη εγκεκριμένους λινοπωλητές, το ίδιο πρέπει να ισχύει όσον αφορά την υποχρέωση των χονδερεμπόρων και των προμηθευτικών συναιτερισμών να μη διενεργούν παραδόσεις παρά μόνο στους μεταπωλητές Villeroy & Boch, τη στιγμή που η υποχρέωση αυτή συνιστά, στο επίπεδο του χονδερμπορίου, το άμεσο παρεμπόμενο της επιλεκτικότητας του συστήματος διανομής στο λιανεμπόριο.
(36) ’Οσον αφορά τη συναφή απαγορεύση, για τους χονδρεμπόρους και του προμηθευτικούς συνεταιρισμούς, να διενεργούν παραδόσεις στους τελικούς καταναλωτές αυτή δεν συνιστά περιορισμό του ανταγωνισμού, κατά την έννοια του άρθρου 85 παράγραφος 1: ο ανταγωνισμός αντίθετα να νοθευόταν αν οι χονδρέμποροι, τα έξοδα των οποίων είναι αναλογικά μικρότερα λόγω ακριβώς του σταδίου της διανομής λιανικής πωλήσεως, και ιδίως στο επίπεδο του εφοδιασμού των ιδιωτών καταναλωτών (ΔΕΚ, υπόθεση 26/76, Metro 25.10.1977, Συλλογή 1977, σ. 1875, σημείο 29 του σκεπτικού):
(37) Η ρήτρα των συμβάσεων-τύπων που συνδέει την Villeroy & Boch με τους προμηθευτές ξενοδοχείων και εστιατορίων, και η οποία περιορίζει στους τελευταίους αυτούς την μεταπώληση των προϊόντων της συμβάσεως δικαιολογείται λόγω της ιδιαίτερης φύσεως της δραστηριότητας των μεταπωλητών αυτών και της ποικιλίας διαφόρων προϊόντων που διαθέτουν προς πώληση. Πράγματι, τη στιγμή που πρόκειται για τη μεταπώληση σερβίτσιων τραπεζιού σε μεγάλο αριθμό, που δεν προορίζονται για τον τελικό καταναλωτή, είναι λογικό να μη μπορούν αυτοί οι ειδικευμένοι μεταπωλητές να μεταπωλούν τα προϊόντα της συμβάσεως ούτε στους εγκεκριμένους λιανοπωλητές ούτε στους τελικούς καταναλωτές. Στην πραγματικότητα, δεν υφίσταται στο σημείο αυτό κανένας περιορισμός του ανταγωνισμού, στο μέτρο που και η σύνθεση των σερβίτσιων και η παρουσίασή τους είναι διαφορετική από αυτήν των σερβίτσιων οικιακής χρήσης.
(38) Το ίδιο σκεπτικό ισχύει όσον αφορά τις συμβάσεις τύπους που συνδέουν την Villeroy & Boch με τους διανομείς διαφημιστικών ειδών (Werbemittelunternehmen). Λόγω του ειδικού αντικειμένου τους, τη μεταπώληση δηλαδή σε τελικούς επαγγελματίες καταναλωτές μεμονωμένων προϊόντων μη περιλαμβανομένων στα επιτραπέζια σερβίτσια με σκοπό την περαιτέρω διάθεσή τους σε τρίτους για διαφημιστικούς σκοπούς, οι συμβάσεις αυτές εντάσσονται στο πλαίσιο ενός εμπορικού καναλιού τελείως διαφορετικού από αυτό που οδηγεί τα επιτραπέζια σερβίτσια στον ιδιώτη τελικό καταναλωτή. Ως εκ τούτου, δεν συνιστά περιορισμό του ανταγωνισμού η υποχρέωση των διανομέων διαφημιστικών ειδών να μην μεταπωλούν παρά μόνο στους επαγγελματίες τελικούς καταναλωτές.
(39) Το δίκτυο των κοινοποιηθεισών συμβάσεων διανομής δεν συνεπάγεται την εκ μέρους των μεταπωλητών Villeroy & Boch ανάληψη καμίας υποχρεώσεως που να έχει ως αντικείμενο ή αποτέλεσμα την περεμπόδιση, τον περιορισμό ή τη νόθευση αισθητά του ανταγωνισμού εντός της κοινής αγοράς, κατά την έννοια του άρθρου 85 παράγραφος 1. Ως εκ τούτου, δεν είναι αναγκαίο να εξετασθεί εάν έχει επηρεασθεί το εμπόριο μεταξύ κρατών μελών.
Κατά συνέπεια δεν υπάρχει λόγος να παρέβει η Επιτροπή, δυνάμει του άρθρου 85 παράγραφος 1 της συνθήκης ΕΟΚ και βάσει των στοιχείων που γνωρίζει. Κατά συνέπεια, η Επιτροπή είναι σε θέση να χορηγήσει για το δίκτυο αυτό αρνητική πιστοποίηση, βάσει του άρθρου 2 του κανονισμού αριθ. 17.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
ρθρο 1
Με βάση τα στοιχεία που διαθέτει η Επιτροπή δεν υπάρχει λόγος μα παρέμβει, δυνάμει των διατάξεων του άρθρου 85 παράγραφος 1 της συνθήκης ΕΟΚ, στο δίκτυο συμβάσεων τύπων, που αποτελούν αντικείμενο της παρούσας απόφασης, και το οποίο συνδέει τη Villeroy & Boch με τους μεταπωλητές της.
ρθρο 2
Η παρούσα απόφαση απευθύνεται στις εταιρείες Villeroy & Boch KG Mettlach, Ομοσπονδιακή Δημοκρατία της Γερμανίας, και Villeroy & Boch Sarl, Λουξεμβούργο (Μεγάλο Δουκάτο του Λουξεμβούργου).
Βρυξέλλες, 16 Δεκεμβρίου 1985.

Labels: 4
1